INTO-rahoitusta yrityksesi uusien liiketoimintamallien ja ratkaisujen kehittämiseen | Grants Funding Oy
Etusivu Etusivu » Blogi » INTO-rahoitusta yrityksesi uusien liiketoimintamallien ja ratkaisujen kehittämiseen
INTO-rahoitusta yrityksesi uusien liiketoimintamallien ja ratkaisujen kehittämiseen
Vientimarkkinoille tähtääville pk- ja startup-yrityksille on tarjolla Business Finlandin Into-rahoitus, jonka tarkoitus on kasvattaa yrityksen innovaatio-osaamista sekä tukea yrityksen tuotteiden ja palveluiden innovaatiovaiheen tutkimus- ja kehityskustannuksia. Into-rahoitus on näin erinomainen tukimuoto osaksi yrityksen kehittämishankkeiden kokonaisrahoitusta.
Into-rahoituksen tekee erityiseksi se seikka, että sillä voit hankkia yritykseesi alan parhainta osaamista kehittämään yrityksesi tuotteita ja/tai palveluita sekä edistämään yrityksessä tapahtuvaa laajamittaista innovaatiotoimintaa. Tämä onnistuu esim. lainaamalla huippuosaajia suuresta yrityksestä tai tutkimusorganisaatiosta tai vaikkapa hankkimalla valmiita tutkimustuloksia yrityksen käyttöön.
Into-rahoitus tarjoaa näin erinomaisen mahdollisuuden yritykselle laaja-alaiseen ja monipuoliseen innovaatio-osaamisen sekä uusien liiketoimintamallien ja ratkaisujen kehittämiseen.
Into-rahoituksesta yritys saa tukea asiantuntijapalveluiden hankintaan niin ostopalveluina kuin asiantuntijan palkkakustannuksiinkin. Lisäksi Into-rahoitusta voi käyttää mm. innovaatioon liittyvien IPR-oikeuksien hankkimiseen.
Into-rahoitus on omimmillaan, kun yritys
haluaa kehittää yrityksen liiketoimintaa hyödyntäen uusia ideoita ja markkinatietoa,
kehittää uusia liiketoimintatoimintamalleja ja ratkaisuja,
lisää henkilöstön innovaatio-osaamista ja systematisoi innovaatioprosessia ja
haluaa saattaa IPR-asiat ajan tasalle.
Into-rahoituksella tuettavia toimenpiteitä ovat esimerkiksi:
Innovaatiotoiminnan sekä uusien liiketoiminta-, tuote- ja palvelukonseptien kehittäminen ulkopuolisen asiantuntijan avulla
Innovointiin liittyvät tutkimukset ja selvitykset
IPR-strategiaan ja IPR-oikeuksien hankintaan ja lisensointiin liittyvät selvitykset
Patenttien, lisenssien ja muun aineettoman omaisuuden hankinta
Asiantuntijan lainaaminen suuresta yrityksestä tai tutkimusorganisaatiosta
Tutkimustulosten hankinta ja tutkimustulosten hyödyntämiseen liittyvät neuvontapalvelut
Asiantuntijan määräaikainen palkkaaminen suuresta yrityksestä tai tutkimusorganisaatiosta.
Mittarointi?
Into-rahoituksella tuettavilta projekteilta edellytetään tavoitteellista ja mitattavaa päämäärää. Yrityksen kanssa sovitaan tyypillisesti 2–5 erilaista mittaria, joilla projektin etenemistä ja tavoitteiden toteutumista seurataan. Tavoitteita voivat olla esim.:
Projektiin palkatun asiantuntijan avulla luotujen tutkimustulosten ja osaamisen hyödyntäminen tuotekehityksessä ja työn vaikutus yrityksen toimintaan
Into-rahoituksen määrä riippuu yrityksen tavoitteista ja resursseista, kuitenkin aina niin, että myönnetty tukirahoitus on enintään 50 % projektin kokonaiskustannuksista. Projektin kokonaiskustannukselle ei ole erikseen määritettyä ylärajaa, mutta asiantuntijapalveluiden hankintojen enimmäismäärä on 200 000 €. Into-rahoituksella tuettavien projektien pienin mahdollinen kokonaiskustannus on 30 000 €, josta tukiosuus on 15 000 €.
Esimerkki hyväksyttävistä kustannuksista:
Matkat ja palkkakulut – jos ne liittyvät asiantuntijan määräaikaiseen palkkaamiseen tai patentin tai muun teollisuusoikeussuojan hakemiseen
Henkilösivukustannukset (maks. 50 % palkoista)
Yrityksille on tarjolla runsaasti erilaisia rahoituksen tuki- ja lainainstrumentteja, yrityksen erilaisiin kehitystarpeisiin ja elinkaaren eri vaiheisiin. Suosittelemme rahoitusasiantuntijoiden käyttöä jo rahoitusprosessin alkuvaiheessa, jolloin asiantuntijoiden avulla on parhaat mahdollisuudet kartoittaa yrityksen rahoitustarve ja rahoitusmahdollisuudet.
Materiaalit-osioon pääset klikkaamalla tätä linkkiä »
Otathan rohkeasti yhteyttä, niin autamme
Grantsilla autamme viikottain asiakkaitamme hakemaan positiivisia rahoituspäätöksiä. Mikäli siis mielessäsi on hanke, joka tähtää merkittävää kansainväliseen kasvuun, niin keskustelu on ehdottomasti paikallaan.
Yhteystietomme ja yhteydenottopyyntölomakkeeseen täältä »